Diari Oficial de la Generalitat Valenciana


Sumari del DOGV 7811, del 22-06-2016 (2016/4123)

RESOLUCIÓ de 16 de maig de 2016, de la Direcció General d'Agricultura, Ramaderia i Pesca, per la qual es desenvolupa el model de document de comercial de traçabilitat agrícola per a la venda directa a intermediaris en circuits curts de comercialització conforme l'Ordre/2015, de 27 de maig, de la Conselleria de Presidència i Agricultura, Pesca, Alimentació i Aigua, per la qual es regulen les condicions d'higiene de la producció primària dels productes agraris per a la venda directa al consumidor i venda en circuits curts de comercialització.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4123


Data del document
:   16-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

RESOLUCIÓ de 16 de maig de 2016, de la Direcció General d'Agricultura, Ramaderia i Pesca, per la qual es desenvolupa el model de document de comercial de traçabilitat agrícola per a la venda directa a intermediaris en circuits curts de comercialització conforme l'Ordre/2015, de 27 de maig, de la Conselleria de Presidència i Agricultura, Pesca, Alimentació i Aigua, per la qual es regulen les condicions d'higiene de la producció primària dels productes agraris per a la venda directa al consumidor i venda en circuits curts de comercialització. [2016/4123]  
  
L'Ordre 16/2015, de 27 de maig, de la Conselleria de Presidència i Agricultura, Pesca, Alimentació i Aigua, per la qual es regulen les condicions d'higiene de la producció primària dels productes agraris per a la venda directa al consumidor i venda en circuits curts de comercialització estableix, en el punt a.5 de l'article 6, Condicions especials d'higiene per a la venda directa o en circuit curt de productes agrícoles, que la venda en circuit curt es podrà realitzar en la mateixa explotació, incloses les seues instal·lacions annexes, en mercats d'àmbit local o transportant els productes directament de l'explotació a les instal·lacions de l'intermediari; en tot cas el productor haurà d'expedir la documentació acreditativa de la traçabilitat del producte a l'intermediari.  
  
La disposició final primera de l'esmentada ordre faculta el director general competent en matèria d'higiene de la producció primària per a emetre els actes, les resolucions, les instruccions o la modificació de l'annex que siguen necessaris per al desplegament i l'aplicació de la present ordre.  
Amb vista a la transparència i la normalització de l'activitat, cal definir el contingut i el model de document acreditatiu de la traçabilitat que el productor primari ha d'entregar als intermediaris en circuits curts de comercialització juntament amb els productes primaris d'origen agrícola, de tal forma que queden acreditats l'origen i la destinació així com les característiques del producte que, si és el cas, estiguen exigides per la normativa que els siga aplicable.  
El model de document ha sigut objecte de consultes amb les organitzacions professionals i les associacions de productors agrícoles de productes primaris que venen en mercats tradicionals.  
Per tot això, en virtut del que estableix l'article 70 de la Llei 5/1983, de 30 de desembre, del Consell (modificada per la Llei 12/200,7 de 20 de març), basant-se en les competències establides en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i fent ús de les atribucions conferides en la disposició final primera de l'esmentada ordre de bases, resolc:  
  
Primer. Document traçabilitat  
El contingut i el model de document acreditatiu de la traçabilitat que el productor primari ha d'entregar omplit als intermediaris en circuits curts de comercialització juntament amb els productes primaris d'origen agrícola serà el corresponent a l'annex de la present resolució.  
  
  
Segon. Règim de recursos  
Contra la present resolució es podrà interposar un recurs de reposició davant del mateix òrgan que l'ha dictada, en el termini d'un mes comptat des de l'endemà a aquell en què tinga lloc la notificació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé, directament un recurs contenciós administratiu en el termini de dos mesos, comptats des de l'endemà de la seua publicació, de conformitat amb el que estableixen els articles 10 i 46 de la Llei de la Jurisdicció Contenciosa Administrativa.  
  
Tercer. Entrada en vigor  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 16 de maig de 2016.- El director general d'Agricultura, Ramaderia i Pesca: Rogelio Llanes Ribas.